
אגודת התעופה הכללית בישראל
Israeli Association of General Aviation

‏16 בנובמבר 2008
הטסת חוסים מעמותת "יחדיו" במנחת תימן
ביום שישי האחרון 14.11.08 התקיים במנחת תימן  חוג תעופה מיוחד במינו  לחוסים במפעל עבודה שיקומי "יחדיו" מבאר שבע. מפעל זה הוא מפעל שיקומי המופעל ע"י עמותת יחדיו-מלכ"ר. עמותה זו מפעילה כ–60 פרויקטים באזור ב"ש ביניהם מקלט לנערות במצוקה, מקלט לנשים מוכות, מועדוני שיקום לנפגעי נפש ובתים חמים לדרי רחוב. במפעל כ-160 חוסים מעל גיל 21 המועסקים מידי יום שישה ימים בשבוע בעבודות כגון מיון, קיפול, ספירת מוצרים, הרכבה והדבקה .  
האירוע בשדה תימן אורגן ע"י מרכז אזור הדרום של טייסת 10 יצחק פייר, המתנדב בעמותת "יחדיו" גם בנושאים נוספים. בהיות המשתתפים חוסים בעלי רמת משכל נמוכה, הגיש יצחק את  ההסברים במשך כשעתיים ברמה המתאימה, ובסיום הוטסו החוסים ע"י מתנדבי הטייסת בשמי הנגב ובאר שבע.

ס"ה הוטסו 24 איש, 2 חוסים וחונך מטעם המוסד בכל סבב, בשמונה סבבים.

הטיסו: יצחק קניגסברג, יגאל קפלן, שמעון מעודי,  יוסי לוי וניסים אדר, ס"ה כשעתיים טיסה.

בגלל אופיו המיוחד,  הארוע כולו היה מרגש ביותר, ובעיקר הכרת התודה של החוסים, שהביעו בדרכם המיוחדת והמרגשת  את הכרת התודה שלהם.

תודה למתנדבים!

